CELEX: E2019C0094
Language: hu
Date: 2019-12-18 00:00:00
Title: Az EFTA Felügyeleti Hatóság határozata 94/19/COL (2019. december 18.) az állami támogatások eljárásjogi és anyagi jogi szabályainak a nemzeti valuták és az euro közötti átváltásról szóló iránymutatás törlése révén történő százötödik módosításáról [2020/481]

2.4.2020   
               
               
                  HU
               
               
                  Az Európai Unió Hivatalos Lapja
               
               
                  L 102/14
               
            
         AZ EFTA FELÜGYELETI HATÓSÁG HATÁROZATA
         94/19/COL
         (2019. december 18.)
         az állami támogatások eljárásjogi és anyagi jogi szabályainak a nemzeti valuták és az euro közötti átváltásról szóló iránymutatás törlése révén történő százötödik módosításáról [2020/481]
         AZ EFTA FELÜGYELETI HATÓSÁG (a továbbiakban: a Hatóság),
         tekintettel az Európai Gazdasági Térségről szóló megállapodásra (a továbbiakban: az EGT-megállapodás), különösen annak 61–63. cikkére és 26. jegyzőkönyvére,
         tekintettel az EFTA-tagállamok közötti, Felügyeleti Hatóság és Bíróság létrehozásáról szóló megállapodásra (a továbbiakban: a felügyeleti és bírósági megállapodás), különösen annak 24. cikkére és 5. cikke (2) bekezdésének b) pontjára.
         mivel:
         
                     (1)
                  
                  
                     A felügyeleti és bírósági megállapodás 24. cikke értelmében a Hatóság érvényt szerez az EGT-megállapodás állami támogatásra vonatkozó rendelkezéseinek.
                  
               
                     (2)
                  
                  
                     A felügyeleti és bírósági megállapodás 5. cikke (2) bekezdésének b) pontja alapján a Hatóság közleményeket vagy iránymutatásokat ad ki az EGT-megállapodás által szabályozott ügyekben, amennyiben az említett megállapodás vagy a felügyeleti és bírósági megállapodás kifejezetten így rendelkezik, vagy amennyiben a Hatóság ezt szükségesnek ítéli.
                  
               
                     (3)
                  
                  
                     A Hatóság 1994. január 19-én elfogadta az állami támogatások eljárásjogi és anyagi jogi szabályait, amely dokumentum egyik fejezete iránymutatást ad a nemzeti valuták ECU-re történő átváltására vonatkozóan (1).
                  
               
                     (4)
                  
                  
                     Az említett iránymutatás 2003. november 5-én, az euro bevezetését követően módosult (2).
                  
               
                     (5)
                  
                  
                     A szóban forgó iránymutatásból következik, hogy az euróban kifejezett összegeket bármely naptári év során az év első olyan napján érvényes átváltási árfolyamon kell átváltani az EGT-tag EFTA-államok pénznemére, amikor az eurónak az EGT valamennyi pénznemére vonatkozó árfolyama rendelkezésre áll.
                  
               
                     (6)
                  
                  
                     Az említett iránymutatás már nem felel meg az Európai Bizottság iránymutatásainak és gyakorlatának, amelyek általában havi/napi átváltási árfolyamokon alapulnak.
                  
               
                     (7)
                  
                  
                     A Hatóság konzultált az EGT-tag EFTA-államokkal és az Európai Bizottsággal, és valutaátszámítási rendszerét a jövőben az Európai Bizottság rendszeréhez igazítja.
                  
               
                     (8)
                  
                  
                     Ennek megfelelően a Hatóság úgy határozott, hogy törli a nemzeti valuták és az euro közötti átváltásról szóló iránymutatását,
                  
               ELFOGADTA EZT A HATÁROZATOT:
         
            1. cikk
            Az állami támogatások eljárásjogi és anyagi jogi szabályait módosítani kell a nemzeti valuták és az euro közötti átváltásról szóló 33. fejezet törlésével.
         
         
            2. cikk
            E határozatnak csak az angol nyelvű változata hiteles.
         
         
            Kelt Brüsszelben, 2019. december 18-án.
            
               
                  az EFTA Felügyeleti Hatóság részéről
               
               Bente ANGELL-HANSEN
               
                  az elnök
               
               
                  felelős testületi tag
               
            
            
               Frank J. BÜCHEL
               
                  testületi tag
               
            
            
               Högni KRISTJÁNSSON
               
                  testületi tag
               
            
            
               Carsten ZATSCHLER
               
                  ellenjegyző igazgatóként, Jogi és Végrehajtási Ügyek
               
            
         
         
            (1)  4/94/COL határozat (HL L 231., 1994.9.3., 68. o.).
         
            (2)  197/03/COL határozat (HL L 139., 2006.5.25., 33. o.).